stanford-oval/wikipedia huggingface dataset:
מקסימיליאן קולבה
חייו

נולד בשם רַיימוּנד קולבה (Rajmund Kolbe) בעיירה זְדוּנְסְקָה וְוֹלָה שבאזור לודז', (אז באימפריה הרוסית), בן שני ליוליוס קולבה, אורג במקצועו וגרמני-אתני ולמריאנה קולבה לבית דומברובסקי. שתי אחיותיו מתו בצעירותן משחפת. אחיו יוזף ופרנץ היו פעילים במחתרת למען עצמאות פולין. ב-1907 חצו הוא ואחיו את גבול רוסיה-אוסטרו-הונגריה באופן בלתי-חוקי והצטרפו למסדר הפרנציסקני.
ב-1912 שהה בקרקוב. הוא למד תאולוגיה, פילוסופיה, מתמטיקה ופיזיקה. קולבה הוסמך כדוקטור לפילוסופיה (1915) ולתאולוגיה (1919). קולבה סיים את הכשרתו ככומר ברומא ב-1918.
ב-1914 הצטרף אביו, יוליוס, לשורות הלגיון הפולני, שלחם לצד צבא גרמניה, בראשות הגנרל יוזף פילסודסקי במלחמה לעצמאות פולין, אך נתפס והוצא להורג על ידי הרוסים.
כתגובת-נגד להפגנות שארגנו הבונים החופשיים נגד האפיפיורים פיוס העשירי ובנדיקטוס החמישה עשר ייסד קולבה ב-1917 את ה-Militia Immaculata ("מיליציית הטהורים"), שמטרתה להחזיר חוטאים בתשובה ולעודד אנשים להתפלל לבתולה מריה. בנאומים שנשא מתוקף תפקידו במיליציית הטהורים, נהג לגנות את הקומוניזם, את הקפיטליזם, את האימפריאליזם, את הבונים החופשיים ואת היהודים.
בשובו לפולין העצמאית ב-1919 ייסד קולבה את הקהילה הנוצרית בכפר נייפוקלנוב (Niepokalanów) שליד ורשה, וכן מדרשה דתית ותחנת רדיו עצמאית. בין השנים 1930 ל-1936 נסע קולבה מספר פעמים ליפן, שם בנה מדרשה וכנסייה קתולית בפאתי נגסאקי. הכנסייה שייסד היא הכנסייה הקתולית הראשית ביפן.
בשנות ה-30 הוציא לאור את העיתון "Rycerzy Niepokalanej" - "אבירי הנקייה מכל רבב" (=מריה הקדושה) שהוביל קו אנטישמי חריף.
ערב מלחמת העולם השנייה הייתה נייפוקלנוב כפר משגשג. הכנסייה בה הייתה הכנסייה הקתולית הגדולה בעולם, היו בה תחנת כוח, בית דפוס, סדנאות מקצועיות רבות ותחנת רדיו. ב-19 בספטמבר 1939 השתלטו הנאצים על המקום ועצרו את קולבה יחד עם עוד 40 כמרים בערך. קולבה שוחרר ב-8 בדצמבר, יום הבתולה מרים בנצרות הקתולית, ומיד חזר לנייפוקלנוב והחל לארגן מקום מגורים חלופי לאוכלוסיית פוזנן שהנאצים גירשו מבתיהם, ובהם כ-2000 יהודים. ב-17 בפברואר 1941 נעצר קולבה על ידי הגסטאפו בטענה שעזר ליהודים, פולנים ואוקראינים להסתתר בכפר. ב-25 במאי נשלח לאושוויץ (מספר אסיר: 16670).
חייו > סיפור גבורתו

אפילו כאסיר באושוויץ היה קולבה ידוע בנכונותו לעזור לאחרים. בשעת חלוקת האוכל נהג להתייצב בסוף התור, כך שפעמים רבות נותר ללא מזון. את מעט האוכל שקיבל היה לרוב חולק עם חבריו לצריף, ובשעות המנוחה המעטות היה מסתובב בין האסירים, מציג את עצמו ככומר קתולי ושואל כיצד הוא יכול לעזור להם. אסירים פולנים היו מתוודים באוזניו.
בעקבות ניסיון בריחה של אחד האסירים (שמאוחר יותר נמצא טבוע בשירותי המחנה), ערך מפקד הבונקר, קצין האס אס האופטשטורמפיהרר קארל פריטש (Fritzsch) מסדר של כל חבריו של האסיר לצריף ובחר כעשרה מהם באקראי למיתה ברעב, למען יראו וייראו. אחד האסירים שנבחרו, פראנצישק גאיובינצ'ק, פרץ בבכי וקונן על אשתו וילדיו, שלא יזכה עוד לראותם. הכומר קולבה צעד מיד קדימה וביקש להחליף את גאיובינצ'ק ולמות במקומו. פריטש שאל אותו מי הוא, וקולבה ענה: "אני כומר קתולי". להפתעת האסירים, נעתר פריטש לבקשה ושלח את קולבה יחד עם תשעת האסירים האחרים לתא 18 במרתף בלוק 11 הנודע לשמצה, שם הם גוועו לאטם ברעב. אסירים שהיו עוברים ליד התא בו נכלאו מעידים כי היו יכולים לשמוע את האסירים מתפללים ומזמרים המנונים נוצריים כמיטב יכולתם, בהשראת הכומר קולבה.
חייו > מותו

לאחר שבועיים בתא באושוויץ, נותרו רק ארבעה אסירים בחיים, בהם קולבה. כיוון שהיה צורך בתא שבו נכלאו, קיבל כל אחד מהם זריקה קטלנית של פנול. זמן מותו המדויק של הכומר קולבה, לפי הרישומים באושוויץ, הוא ב-14 באוגוסט 1941, בשעה 12:30 בצהריים. גופתו נשרפה לאחר מכן בקרמטוריום.
הנצחה

הבית שבו גדל ורחוב שבו הוא שוכן נקראים כיום על שמו (ul. Św. Maksymiliana Marii Kolbego 9, בזמנו: רחוב בְּרוֹבַארְנָה 9). הבית משמש כמוזיאון הנצחה בכניסה חופשית.
תא 18 במרתף בלוק 11 באושוויץ, שבו היה הכומר קולבה עצור, מוקדש כיום לזכרו.
גאיובינצ'ק זכה לשרוד את אושוויץ ולחזור לאשתו, אם כי ילדיו כבר לא היו בין החיים. הוא הלך לעולמו בגיל 95, ב-13 במרץ 1995, לאחר שהקדיש את חייו לספר את סיפורו של הכומר קולבה שהצילו ממוות.
עמותת מקסימיליאן קולבה (Maximilian-Kolbe-Werk) - הוקמה בגרמניה בשנת 1973 על ידי גורמים שונים בכנסייה הקתולית. המניע להקמת העמותה היה מפגשם של כמה גרמנים חברי תנועת פקס כריסטי הקתולית בשנת 1964 עם ניצולי שואה באושוויץ. מטרות העמותה הנשענת על תרומות פרטיות הן תמיכה וסיוע לניצולי מחנות הריכוז והגטאות (ללא תלות בדתם, במוצאם או בהשקפותיה) וכן קידום הסובלנות בין עמי גרמניה ופולין.
בשנת 2007 הוקמה על שמו קרן משותפת פולנית-גרמנית. הקרן פועלת לקידום הפיוס בין עמי אירופה במימון ועידות הבישופים הפולנית והגרמנית.
אחד הפרקים ברקוויאם הפולני של קשישטוף פנדרצקי (רקורדרה) הוקדש לו.
ראו גם

אליז ריווה
הערות שוליים

↑  יהודה באואר, מות העיירה, יד ושם, ירושלים, 2011, עמוד 47.
| --- | --- |
בקרת זהויות :  NLI: 987007263812905171  PLWABN: 9810578158605606  BIBSYS: 90520294  BNC: 000092524  BNE: XX1724621  BnF: cb11914054z (data)  CiNii: DA08359951  GND: 11856479X  ICCU: CFIV026882  ISNI: 0000 0001 0892 6332  LCCN: n79065287  LNB: 000072634  NDL: 00446055  NKC: jn20000700932  NLA: 35638253  NLG: 114792  NLK: KAC202245233  NTA: 073478555  RERO: 02-A025498187  SELIBR: 194073  SNAC: w6fj4vhz  SUDOC: 027003442  Trove: 1023644  VcBA: 495/50562  VIAF: 44302147   WorldCat (עם VIAF): 44302147
מייגן, דוכסית סאסקס

| --- | --- |

מרקל, 2013
 לידה:  4 באוגוסט 1981 (בת 43) 
 שם לידה:  Rachel Meghan Markle 
 מדינה:  ארצות הברית 
 תקופת הפעילות:  2002–2018 (כ־16 שנים)
 מקום לימודים:  בית הספר לתקשורת של אוניברסיטת נורת'ווסטרן (2003)  בית הספר התיכון אימקיולייט הרט 
 מספר צאצאים:  2 
 פרסים והוקרה:  טיים 100 (2021)  טיים 100 (2018) 
 פרופיל ב-IMDb
 חתימה:   
 
שלט האצולה של מייגן, הדוכסית מסאסקס
מייגן, דוכסית סאסקס (באנגלית: Meghan, Duchess of Sussex; שם מלא: רייצ'ל מייגן מרקל, Rachel Meghan Markle; נולדה ב-4 באוגוסט 1981) היא אמריקאית חברה במשפחת המלוכה הבריטית. שחקנית קולנוע וטלוויזיה ודוגמנית לשעבר. אשתו של הנסיך הארי, דוכס סאסקס, החמישי בסדר הירושה לכתר הבריטי, אם בנם, ארצ'י, ובתם ליליבת (הממוקמים במקומות השישי והשביעי בסדר הירושה לכתר, בהתאמה).
ביוגרפיה

רייצ'ל מייגן מרקל נולדה וגדלה בלוס אנג'לס, קליפורניה שבארצות הברית. אמה של מרקל, דוריה רגלנד, אפרו-אמריקאית, מורה ליוגה ובעלת תואר שני בעבודה סוציאלית. אביה, תומאס וו' מרקל, אמריקאי לבן ממוצא אירי, במאי צילום זוכה פרס אמי המתגורר במקסיקו. מייגן התחנכה בבתי ספר פרטיים; מגיל חמש בבית הספר ליטל רד בהוליווד, ומגיל שתים עשרה בתיכון הקתולי הפרטי לבנות בלבד Immaculate Heart (אנ') שבלוס אנג'לס. אף שלמדה במוסד קתולי, מייגן הגדירה את עצמה פרוטסטנטית, עד לנישואיה לנסיך הארי.
בשנת 2003 סיימה מייגן תואר בלימודי תיאטרון ויחסים בין-לאומיים מאוניברסיטת נורת'ווסטרן, אילינוי. במסגרת לימודיה, התמחתה בשגרירות ארצות הברית בבואנוס איירס.
קריירה

ב־2008 שיחקה בסדרה "90210". ב־2009 גילמה סוכנת FBI בסדרה "פרינג'".
ב־2011 שיחקה בסרט הקומדיה "איך להיפטר מהבוס". בשנת 2015 שיחקה בסרט הפשע הבריטי-הונגרי "אנטי-חברתי" לצד גרג סולקין.
משנת 2011 ועד לנישואיה בשנת 2018, שיחקה בתפקיד רייצ'ל זיין בסדרת הדרמה המשפטית "Suits".
בשנת 2013 שיחקה את דמותה של מינדי בסרט "מפגשים אקראיים".
בדצמבר 2022 עלתה לשידור בנטפליקס הסדרה התיעודית "הארי ומייגן", אשר מתעדת את מערכת היחסים של בני הזוג מתחילתה ועד להחלטתם לפרוש מהיותם חברים בכירים במשפחת המלוכה.
במרץ 2025 עלתה לשידור סדרת לייף-סטייל בהנחיית מרקל עבור נטפליקס בשם "באהבה, מייגן", המתמקדת בבישול, בגינון ובבידור. התוכנית עלתה כחלק מעסקת הענק בשווי 100 מיליון דולר שחתמו הדוכס והדוכסית עם נטפליקס בשנת 2020. באותו החודש, הוכרז כי מרקל תשיק פודקאסט בשם "Confessions of a Female Founder" שבו תנהל שיחות פתוחות עם נשים יזמיות מצליחות. הפודקאסט יופק על ידי לימונדה תקשורת (אנ'), יעלה לשידור ב-8 באפריל 2025 ויכלול שמונה פרקים.
חיים אישיים

בשנים 2011–2013 הייתה נשואה לשחקן טרבור אנגלסון.
מקיץ 2016 היא בת זוגו של הנסיך הארי, דוכס סאסקס, בן משפחת המלוכה הבריטית. ב־27 בנובמבר 2017 פרסם בית המלוכה שהשניים התארסו. בני הזוג נישאו ב־19 במאי 2018 בכנסיית ג'ורג' הקדוש שבטירת וינדזור. לאחר נישואיה לנסיך קיבלה את התואר "דוכסית סאסקס", והיא האישה הראשונה שנושאת תואר זה. לפני החתונה הוטבלה בכנסייה האנגליקנית, וקיבלה אזרחות בריטית. בחתונתם נאם כומר שחור, לבקשתה, והיא עצמה נאמה גם־כן.
אביה של מייגן ניתק עימה את הקשר.[דרושה הבהרה] גם סמנתה, אחותה, כעסה על אי הזמנתה לחתונה של הארי ומייגן וניתקה עמה את הקשר. באוגוסט 2018 כתבה מייגן מספר מכתבים לאביה, ואלו פורסמו לאחר חצי שנה בצהובון בריטי. מייגן תבעה את הצהובון על שימוש לרעה במידע פרטי (אנ'), הפרת זכויות יוצרים והפרת האסדרה הכללית להגנה על מידע. בתום שישה-עשר חודשים היא זכתה בתביעה, אך טרם נקבע גובה הפיצויים.
באוקטובר 2018 הודיע הארמון כי היא צפויה ללדת את ילדה הראשון באביב 2019, ובנובמבר של אותה שנה השניים עברו לקוטג' פרוגמור קרוב לאחוזת קנזינגטון. היא ילדה את בנה הבכור ב־6 במאי 2019 בבית החולים, בשל לחצי המלכה, ולא במתכונת לידת בית כפי שרצתה מייגן. הארי ומייגן קראו לבנם הבכור ארצ'י האריסון מאונטבאטן-וינדזור.
בינואר 2020 הודיעו בני הזוג על כוונתם לסגת מתפקידם הבכיר במשפחת המלוכה ולהפוך לעצמאים כלכלית. הדוכסים העתיקו את מקום מגוריהם מאנגליה לוונקובר שבקנדה ומשם ללוס אנג'לס. לאחר ההודעה על הנסיגה מהתפקיד, עיתונים המשיכו לחשוף פרטים נוספים משיחותיה של מייגן לאביה. כל צד (הארי ומייגן כנגד התקשורת) טען שגרסתו היא הנכונה,[דרושה הבהרה] ואביה של מייגן זומן להעיד בבית משפט, לצד חבריה של מייגן לסדרה "Suits",[דרושה הבהרה] ובני הזוג הודיעו על הפסקת שיתוף הפעולה עם ארבעת העיתונים הגדולים באנגליה: "הסאן", "דיילי מירור", "דיילי מייל" וה"דיילי פוסט".
בנובמבר 2020 הצהירה מייגן כי עברה הפלה טבעית בחודש יולי מוקדם יותר באותה שנה.
ב-4 ביוני 2021 נולדה למרקל ולבעלה הנסיך הארי בתם ליליבת "לילי" דיאנה מאונטבאטן-וינדזור (באנגלית: Lilibet “Lili” Diana Mountbatten-Windsor).
חיים אישיים > פוליטיקה ואקטיביזם

הסופר האהוב על מייגן, הוא התאורטיקן והבלשן האמריקאי-יהודי נועם חומסקי. בין היתר היא המליצה על ספרו "מי שולט בעולם" שמתאר כיצד ארצות הברית משפיעה על הסדר העולמי ככוח אימפראלי ואת הפער לדעתו בין הרטוריקה על הגנה על זכויות האדם לבין פגיעה בזכויות אלה בפעולותיה במדינות רבות בעולם.
מייגן מזוהה פוליטית כאשת שמאל, ובבחירות 2016 לנשיאות ארצות הברית תמכה בהילרי קלינטון. היא טענה כי דונלד טראמפ הוא מיזוגני ופועל למען הגברת הקיטוב.
בשנת 2016 מונתה מייגן לשגרירה עולמית של World Vision Canada (אנ'), עבדה עם גופים שונים של האומות המאוחדות לשוויון מגדרי ולהעצמת נשים, והייתה נציגה מטעם האו"ם למען השתתפות פוליטית ומנהיגות פוליטית.
הערות שוליים

↑  Kim, Jae-Ha. "Go away with Meghan Markle". Articles.chicagotribune.com. Retrieved 2017-06-21.
1 2  פול ולדי, Prince Harry, Meghan Markle’s wedding not expected to bring economic boost for U.K, מתאריך 28 בנובמבר 2017(הקישור אינו פעיל, 21.05.2018)
↑  "Meghan Markle Is Officially Leaving 'Suits' After Season 7". Harper's BAZAAR (באנגלית אמריקאית). 2017-11-28. נבדק ב-2018-08-19.
↑  מאבדים סבלנות? שפל חדש ביחסים בין נטפליקס לנסיך הארי ומייגן מרקל, באתר אייס, 19 בדצמבר 2024
↑  Todd Spangler, Meghan, Duchess of Sussex, Sets Debut of New Podcast Featuring Her ‘Candid Conversations’ With Other Women Entrepreneurs, Variety, ‏2025-03-13 (באנגלית אמריקאית)
↑  הכרזת התארים החדשים של הנסיך הארי מווילס ומייגן מרקל, המלכה אליזבת השנייה ארמון וינדזור, 19 במאי 2018
↑  First Duke of Sussex unlucky in love after marriage rows, BBC, ‏19 במאי 2018
↑  קרוליין דייויס וג'ים ווטרסון (אנ'), ‏כתבה (באנגלית), Guardian, 2 באוקטובר 2019
↑  מייגן מרקל ניצחה בתביעה מול צהובון בריטי, באתר "סרוגים", 11 בפברואר 2021
↑  מאט מת'רס, כתבה (באנגלית), באתר msn,‏ 12 בפברואר 2020
↑  "Kensington Palace on Twitter". Twitter. נבדק ב-2018-10-15.
↑  Royal baby: Meghan Markle and Prince Harry celebrate birth of 7lbs 3oz boy באתר Mirror, 6 במאי 2019 (באנגלית)
↑  "Prince Harry and Meghan Markle quit senior royal duties". The Independent. 8 בינואר 2020. נבדק ב-8 בינואר 2020. {{cite web}}:  (עזרה)
↑  בריידי פירסון-ג'ונס, הארי ומייגן מאוד מאושרים בקנדה מכיוון שזה 'עולם רחוק מהכאוס של חייהם הישנים', אומר מקור ל'אותנו שבועי' (באנגלית), באתר דיילי מייל, ‏19 בפברואר 2020
↑  אילי פארי, ‏מייגן מרקל חשפה: "עברתי הפלה", באתר ‏מאקו‏, 25 בנובמבר 2020
↑  Haring, bruce (June 6, 2021). Prince Harry And Meghan Markle Announce Birth Of Daughter Lilibet. deadline Hollywood. retrieved June 6, 2021
↑  Booth, Robert (2017-12-01). "Meghan Markle could shake up monarchy, says Noam Chomsky". The Guardian (באנגלית בריטית). נבדק ב-2019-05-08.
↑  Booth, Robert (2017-12-01). "Meghan Markle could shake up monarchy, says Noam Chomsky". The Guardian (באנגלית בריטית). נבדק ב-2019-05-08.
↑  נעם חומסקי, Who Rules the World? (American Empire Project), May 2, 2017
↑  Saner, Emine (2017-12-01). "Not your average royal: what we know so far about Meghan Markle". The Guardian (באנגלית בריטית). נבדק ב-2019-05-08.
| --- | --- |
בקרת זהויות :  PLWABN: 9810684173105606  BIBSYS: 1533887378866  BNE: XX5428170  BnF: cb16687080v (data)  GND: 1147348987  ISNI: 0000 0003 7816 282X  LCCN: no2012087025  LNB: 000264935  MusicBrainz: 874902ab-8a3d-43ed-9690-cfa1a18c6430  NDL: 031236921  NKC: xx0228877  NLK: KAC202201800  NSK: 000744428  NTA: 421301740  SUDOC: 196292662  VIAF: 255735746   WorldCat (עם VIAF): 255735746
בית הכנסת אברהם אבינו

| --- | --- |

 מידע כללי
 סוג:  בית כנסת 
 מיקום:  חברון 
 מדינה:  ארץ ישראל
 הקמה ובנייה
 תקופת הבנייה:  ? – המאה ה־16
 תאריך פתיחה רשמי:  המאה ה־16 
 
 קואורדינטות:  31°31′26″N 35°06′28″E﻿ / ﻿31.52395556°N 35.10766667°E﻿ / 31.52395556; 35.10766667
  (למפת הר חברון מוגדלת) בית הכנסת אברהם אבינו(למפת הר חברון רגילה) בית הכנסת אברהם אבינו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת אברהם אבינו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הכנסת אברהם אבינו
 
חורבן בית הכנסת בטבח חברון (תרפ"ט)
פנים בית הכנסת היום
בית הכנסת על שם אברהם אבינו נמצא במרכזה של שכונת אברהם אבינו בחברון. בית הכנסת נוסד לראשונה במאה ה-16 ונחרב במאורעות תרפ"ט. אחרי הקמת קריית ארבע, נחשף בית הכנסת על ידי פרופסור בן ציון טבגר. בעקבות זאת, שוקם בית הכנסת וכיום הוא משמש שוב לתפילה.
היסטוריה

בית הכנסת נבנה במאה ה-16 לספירה על ידי קבוצת יהודים ממגורשי ספרד שהגיעו לעיר בהנהגת הרב מלכיאל אשכנזי.
שמו של בית הכנסת לקוח מאגדה המספרת על יום כיפור אחד בו היו רק תשעה יהודים בחברון והיה חסר העשירי להשלמת המניין. בהיכנס החג הגיע יהודי אלמוני ובזכותו נתקיימה בחברון תפילה במניין. במוצאי החג נעלם האיש והופיע שוב בחלומו של החזן בקהילה וסיפר לו כי הוא אברהם. בעקבות אגדה זו נקרא בית הכנסת בחברון בית הכנסת על שם אברהם.
ב־1835, לאחר שאיברהים פאשא ציווה לפרק את בית הכנסת שבעזה ולבנות באבניו מצודה במג'דל, נטלו בני הקהילה היהודית בחברון את דלתות העץ של בית הכנסת בעזה והציבום בבית הכנסת אברהם אבינו שבעירם.
בית הכנסת הורחב בימי רבונות של רבי אליהו מני.
במאורעות תרפ"ט הרסו הערבים את בית הכנסת והקימו במתחם שירותים ציבוריים, מזבלה ודיר עיזים. גם את שאר שרידי הרובע הם הרסו בפקודת מלך ירדן.
אחרי הקמת קריית ארבע, נחשף בית הכנסת על ידי פרופסור בן ציון טבגר והוא פעל לשיקומו מחדש (הוא פעל גם לשיקומו של בית העלמין היהודי של חברון שאף הוא נהרס וחולל על ידי הערבים אחרי הטבח בתרפ"ט). ניסיון להביא לפתיחת בית הכנסת מחדש בראש השנה תשל"ז (ספטמבר 1976) הוכשל בידי כוחות הביטחון, אך ב-1 באוקטובר, לאחר שערבים פגעו בפרוכת במערת המכפלה, אורגנה תפילה גדולה בבית הכנסת שפוזרה ביד קשה. בשנת 1977 שיפץ הממשל הצבאי את בית הכנסת. בית הכנסת שוחזר על פי תמונות ועל פי זכרונות של בני חברון שניצלו בתרפ"ט, וכיום הוא שוב משמש לתפילה. לבית הכנסת הוחזרו ספרי תורה עתיקים שנלקחו ממנו לירושלים לאחר הטבח בתרפ"ט.
בתוך בית הכנסת התקיים בית כנסת הקטן האשכנזי שנרכש מהקהילה הספרדית בידי ר' שמעון שמרלינג, ככל הנראה בתחילת שנות העשרים של המאה ה־19, עת בוא הקהילה החב"דית לעיר. מכיוון שבית הכנסת הקטן שכן בצמוד לקיר הצפוני של הרובע ובמפלס נמוך מבתי הרובע, רק חלקו העליון נהרס וחלקו התחתון, בו נמצאת גומחת ארון הקודש, שרד. בית הכנסת מכונה כיום בית מנוחה רחל.
לקריאה נוספת

אליעזר רפאל מלאכי, "בית הכנסת של אברהם אבינו", בתוך: אלחנן ריינר וחגי בן-שמאי (עורכים), מנגד תראה: אסופה ממאמרי א.ר. מלאכי בענייני ארץ-ישראל, יד יצחק בן צבי, ירושלים, תשס"א 2001, עמ' 511–517
הערות שוליים

↑  ספר חברון 'עמק המלך' לר' נפתלי ב"ר יעקב כץ. קיימת אגדה דומה על אליהו הנביא ביחס לשמו של בית הכנסת אליהו הנביא, אחד מארבעת בתי הכנסת הספרדיים ברובע היהודי בירושלים.
↑  חגי הוברמן, בין עזה לחברון, באתר היישוב היהודי בחברון, ‏7 בנובמבר 2023
1 2  גרשון בר-כוכבא, הרובע היהודי העתיק בחברון בתחילת המאה העשרים: מבנה, הווי ושרידים, קתדרה 169
↑  משה אוריאל, קובעים מציאות: כיצד שינו מתחלי חברון את מעמדה של מערת המכפלה בשנים 1980-1968., מחקרי יהודה ושומרון לא (2), עמ' 279-259 doi: 10.26351/JSRS/31-2/4
↑  ויצמן - לביקור בחברון ובשכם, דבר, 27 ביוני 1977
| --- | --- |
בקרת זהויות :  NLI: 987007508161505171  VIAF: 308280403   WorldCat (עם VIAF): 308280403
Alter Ego

Alter Ego הוא אלבום הבכורה של זמרת הקיי-פופ התאילנדית ליסה. האלבום יצא לאור ב-28 בפברואר 2025, בהוצאת חברות התקליטים RCA רקורדס ו-Lloud.
רקע והכרזה

בדצמבר 2023, ליסה הודיעה על עזיבת חברת התקליטים YG אנטרטיינמנט עבור עבודת הסולו שלה, בעודה נשארה ב-YG כדי להמשיך בפעילותה כחברה בבלאקפינק. היא הקימה חברת ניהול משלה בשם Lloud בפברואר 2024 וחתמה עם חברת התקליטים RCA רקורדס באפריל כדי להוציא מוזיקת סולו בשיתוף עם Lloud. במאי 2024, Legend Music Studio בפוקט, תאילנד פרסם תמונה עם ליסה בפיסבוק ושיתף כי נציגה מטעם RCA רקורדס טסה בצוות הכולל את אחד המפיקים הווקאליים הטובים בעולם כדי להקליט מספר רצועות עם הזמרת באולפן. ליסה פרסמה לראשונה את הכותרת של אלבומה הקרוב בקליפ לסינגל "New Woman" באוגוסט, בו הראו מספר נשים קוראות מגזין בשם Alter Ego. בראיון לשער שלה בבילבורד בנובמבר, היא שיתפה שהיא עובדת קשה על האלבום "מנסה להבין את זה, רשימת הרצועות והכל, מה אני יכולה לשנות שם" והשמיעה כמה מהשירים הלא גמורים עבור הכתב.
רשימת רצועות

| Alter Ego> מס' | Alter Ego> שם | Alter Ego> משך | Alter Ego>  | Alter Ego>  | Alter Ego>  | Alter Ego>  | Alter Ego>  | Alter Ego>  | Alter Ego>  |
| --- | --- | --- | --- | --- | --- | --- | --- | --- | --- |
| 1. | Born Again (בהשתתפות דוג'ה קאט וריי)   |   |  |  |  |  |  |  |  |
| 2. | Rockstar  |   |  |  |  |  |  |  |  |
| 3. | Elastigirl  |   |  |  |  |  |  |  |  |
| 4. | Thunder  |   |  |  |  |  |  |  |  |
| 5. | New Woman (בהשתתפות רוסליה)   |   |  |  |  |  |  |  |  |
| 6. | Fxck Up the World (בהשתתפות פיוצ'ר)   |   |  |  |  |  |  |  |  |
| 7. | Rapunzel (בהשתתפות מייגן די סטליון)   |   |  |  |  |  |  |  |  |
| 8. | Moonlit Floor (Kiss Me)  |   |  |  |  |  |  |  |  |
| 9. | When I'm with You (בהשתתפות טיילה)   |   |  |  |  |  |  |  |  |
| 10. | Badgrrrl  |   |  |  |  |  |  |  |  |
| 11. | Lifestyle  |   |  |  |  |  |  |  |  |
| 12. | Chill  |   |  |  |  |  |  |  |  |
| 13. | Dream  |   |  |  |  |  |  |  |  |
| 14. | Fxck Up the World (Vixi solo version)  |   |  |  |  |  |  |  |  |
| 15. | Rapunzel (Kiki solo version)  |   |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 7  |
|  ולוניה | אולטראטופ 40 | 3  |
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 28 בפברואר 2025 | הורדה דיגיטלית • הזרמת מוזיקה • תקליטור • תקליט | RCA רקורדס • Lloud |  |
הערות שוליים

↑  "블랙핑크, 팀 활동만 YG서…지수·제니·리사·로제 개별 계약 않기로(종합)" [Blackpink, Team Activities Only with YG… Jisoo, Jennie, Lisa, Rosé Not to Sign Individual Contracts (Comprehensive)]. Newsis (בקוריאנית). 29 בדצמבר 2023. ארכיון מ-29 בדצמבר 2023. נבדק ב-29 בדצמבר 2023 – via Naver. {{cite web}}:  (עזרה)
↑  Ziwei, Puah (8 בפברואר 2024). "Blackpink's Lisa launches her own management company, LLOUD". NME. ארכיון מ-8 בפברואר 2024. נבדק ב-8 בפברואר 2024. {{cite journal}}:  (עזרה)
↑  Aswad, Jem (10 באפריל 2024). "Blackpink's Lisa and Her Company Lloud Co. Partner With RCA Records". Variety. אורכב מ-המקור ב-10 באפריל 2024. נבדק ב-10 באפריל 2024. {{cite journal}}:  (עזרה)
↑  "So this happened a few weeks ago! RCA Records flew in a team that included one of the best vocal producers in the world to record a bunch of tracks with Lisa from Black/Pink. A long, but beautiful day! They were all so nice, including Lisa!". Legend Music Studio. 29 במאי 2024. ארכיון מ-1 בפברואר 2025. נבדק ב-29 במאי 2024 – via Facebook. {{cite web}}:  (עזרה)
↑  Kickham, Dylan (12 בנובמבר 2024). "Lisa Teases A Thunderous New Song Called "Alter Ego"". Nylon. ארכיון מ-14 בנובמבר 2024. נבדק ב-12 בנובמבר 2024. {{cite journal}}:  (עזרה)
↑  Feeney, Nolan (14 בנובמבר 2024). "'Call Me Boss Lisa': Blackpink Star Tells All As She Orchestrates Her Solo Breakout". Billboard. ארכיון מ-14 בנובמבר 2024. נבדק ב-14 בנובמבר 2024. {{cite journal}}:  (עזרה)
↑  Billboard 200™, בילבורד, ‏15 במרץ 2025
↑  Ultratop Albums Top 200 - ultratop.be, www.ultratop.be
↑ Alter Ego release formats:
"Alter Ego Signed CD - Lisa". Lisa Official Store. אורכב מ-המקור ב-19 בנובמבר 2024. נבדק ב-19 בנובמבר 2024. {{cite web}}:  (עזרה)
"Alter Ego Signed Vinyl - Lisa". Lisa Official Store. אורכב מ-המקור ב-19 בנובמבר 2024. נבדק ב-19 בנובמבר 2024. {{cite web}}:  (עזרה)
"Alter Ego Digital Download - Lisa". Lisa Official Store. אורכב מ-המקור ב-19 בנובמבר 2024. נבדק ב-19 בנובמבר 2024. {{cite web}}:  (עזרה)
"Alter Ego - Album by Lisa". Apple Music. ארכיון מ-19 בנובמבר 2024. נבדק ב-19 בנובמבר 2024. {{cite web}}:  (עזרה)
| --- | --- |
בקרת זהויות :  MusicBrainz release group: 4e323ee3-3ce6-4fd3-91ee-e87c20988f51
ניקי גלייזר

| --- | --- |

 לידה:  1 ביוני 1984 (בת 40) סינסינטי, ארצות הברית 
 שם לידה:  Nicole Rene Glaser 
 סוגה מועדפת:  קומדיה הבחנתית, insult comedy, Shock humour, קומדיית מבוכה, ribaldry, סאטירה 
 מדינה:  ארצות הברית ארצות הברית
 תקופת הפעילות:  מ-2002
 מקום לימודים:  אוניברסיטת קנזס  תיכון קירקווד 
 http://nikkiglaser.com/
 פרופיל ב-IMDb
 
ניקול רנה "ניקי" גלייזר (באנגלית: Nicole Renee "Nikki" Glaser; נולדה ב-1 ביוני 1984) היא סטנדאפיסטית, שחקנית, מגישת פודקאסט, רדיו וטלוויזיה אמריקאית.
ראשית חייה

גלייזר נולדה בסינסינטי, אוהיו שבארצות הברית ב 1 ביוני 1984. בתם של ג'ולי ואדוארד גלייזר, ממשפחות נוצריות ממוצא גרמני ואירי. במשך מרבית שנות ילדותה גדלה בעיר סנט לואיס שבמיזורי. למדה בבית הספר התיכון קירקווד, ובהמשך למדה ספרות אנגלית באוניברסיטת קנזס.
קריירה > קריירת סטנד-אפ

גלייזר החלה את קריירת הסטנד-אפ בגיל 18. את הבדיחות הראשונות כתבה במהלך לימודיה במכללה.
בהמשך ביצעה גלייזר הופעות סטנד-אפ בתוכנית The Tonight Show בהנחיית ג'יי לנו, בתוכנית הלילה של קונאן או'בריאן, וכמו גם בשתי עונות של תוכנית הריאליטי Last Comic Standing.
תוכנית הספיישל של גלייזר בשם "Bangin'" עלה לשידור בנטפליקס ב-1 באוקטובר 2019.
קריירה > פודקאסט / רדיו

משנת 2011 עד 2014 אירחה גלייזר פודקאסט עם הקומיקאית שרה שייפר בשם "You Had To Be There".
בהמשך הנחתה גלייזר את הפודקאסט We Know Nothing יחד עם הקומיקאי פיל האנלי והמוזיקאית/שותפתה לדירה אניה מרינה. הפודקאסט ההומוריסטי התבסס על כך שהמאזינים התקשרו וביקשו עצות לבעיות שונות שיש להם בחיי האהבה.
מינואר עד אוקטובר 2016 גלייזר אירחה את פודקאסט שהופק במיוחד יחד עם תוכנית הטלוויזיה "Not Safe" שהופקה עבור רשת קומדי סנטרל.
בפברואר 2018 החלה להנחות את תוכנית הרדיו "You Up? With Nikki Glaser" עבור רשת Sirius XM.
ב־3 באוקטובר 2019 התראיינה במשך שלוש שעות בפודקאסט של ג'ו רוגאן " The Joe Rogan Experience".
קריירה > טלוויזיה

תוכנית הטלוויזיה השבועית "Nikki & Sara Live" בהנחיית גלייזר ושרה שייפר עלתה לראשונה לשידור ברשת MTV ב-29 בינואר 2013. התוכנית בוטלה ב-29 באוקטובר 2013, לאחר שתי עונות.
לאורך השנים גלייזר הופיעה גם בתוכניות נוספות ברשת MTV כמו "Money from Strangers, "אוקוורד" ו-"Failosophy".
ב-2 ביוני 2015 החליטה רשת קומדי סנטרל להתחיל להפיק תוכנית אירוח בשם "Not Safe with Nikki Glaser" בהנחייתה של גלייזר שתעסוק במין. התוכנית עלתה לראשונה לשידור ב-9 בפברואר 2016. התוכנית בוטלה בנובמבר 2016.
ב-5 בספטמבר 2016 הופיעה גלייזר ב-Roast ברשת קומדי סנטרל לרוב לאו. ב-28 ביולי 2018 היא הופיעה ב-Roast של קומדי סנטרל לברוס וויליס. ב-2019 היא הופיעה ב-Roast ברשת קומדי סנטרל לאלק בולדווין.
ב-2017 השתתפה בפרק בעונה הראשונה בתוכנית הספיישלים של Netflix "הסטנדאפיסטים".
ב-12 בספטמבר 2018 הוכרזה גלייזר כאחת מהידועניות שיתמודדו בעונה ה-27 של הגרסה האמריקנית לתוכנית המציאות "רוקדים עם כוכבים". גלייזר רקדה יחד עם הרקדן המקצועי גלאב סבצ'נקו. גלייזר וסבצ'נקו היו הזוג הראשון שהודח מהתחרות ב-25 בספטמבר.
בנוסף ב-2018 שיחקה גם בסדרה הקומית "לבד ביחד".
ב-6 בפברואר 2019 הופיעה גלייזר בתוכנית Drop the Mic בה התמודדה מול הקומיקאי בראד ויליאמס.
בנובמבר 2019 רשת בראבו החליטה לחזור להפיק את תוכנית ההיכרויות "Blind Date" כאשר הוחלט שגלזר תהיה המנחה החדשה של התוכנית.
במרץ 2025, פורסם כי גלייזר תחזור להנחות את טקס גלובוס הזהב ה-83, שייערך בינואר 2026 וישודר ב-CBS ובשירות הסטרימינג פרמאונט+. זו תהיה הפעם השנייה שגלייזר מנחה את הטקס, לאחר שהנחתה את המהדורה של 2025.